Susan Brink vs. Strydpers Bpk. uitgewers van die Afrikaner, mondstuk van die HNP - Stormfront
Susan Brink vs. Strydpers Bpk. uitgewers van die Afrikaner, mondstuk van die HNP
03-27-2006, 02:19 PM #1
Uitgereik deur: Mnr Jannie Brink
LEIER VAN HNP STRUIKEL IN HOOGGEREGSHOF OOR ROODT DEBAKEL
Mnr. WT Marais, leier van die Herstigte Nasionale Party en voorsitter van die direksie van Strydpers Bpk., die uitgewers van die weekblad Die Afrikaner, het getuig in 'n laster geding van Mev. Susan Brink teen Dr. Jakkie Basson die redakteur van Die Afrikaner. Marais is ook die ondervoorsitter van die kunsmis reus Omnia.
Dr. Basson het Brink belaster deur in 'n artikel in Die Afrikaner van 20 Augustus 2004, te beweer dat sy infame leuens versprei. Die saak is aangehoor deur regter Claassen in die Hooggeregshof in Pretoria.
Marais is telkens deur die eiseres se advokaat Thys Strydom daarop gewys dat hy weersprekende getuienis lewer. Marais verklaar onder eed dat die inhoud van die gewraakte artikel die waarheid en net die waarheid is en dat hy die feite basis daarvan gekontroleer het. Na verdere ondervraging moes hy ten minste drie keer toegee dat die artikel se feite basis nie korrek is nie. Marais moes uiteindelik getuienis lewer dat die gewraakte artikel onbillik en onredelik is. Nogtans weier Marais, op aanvraag van Adv. Strydom, om die eiseres om verskoning te vra. Hy is van mening dat dit nie die voorsitter se plig is nie, maar dié van die redakteur.
Marais het aan sy Hoofbestuur 'n plan verkoop waarmee die sirkulasie van Die Afrikaner sou verhoog, met die toelating van Dr. Dan Roodt as rubriekskrywer. Hy het gesê as dit nie werk nie hy self die omstrede rubriek sal stop. Na meer as 18 maande van die Roodt rubrieke in Die Afrikaner, erken hy dat die sirkulasie van die Afrikaner negatief beïnvloed is deur die Roodt debakel. Nogtans gaan die rubriek voort.
Ander opspraakwekkende getuienis wat hy lewer, is dat hy sy leierskap onlosmaaklik gekoppel het aan die rubriek van Roodt, wat tweespalt in die HNP veroorsaak het. Hy sê verder dat sy leierskap van die HNP nie vir hom belangrik is nie. Hy beweer ook dat as die Roodt rubriek nie die HNP geskeur het nie, daar ander dinge was wat dit in elk geval sou doen. Hy het nie uitgebrei op wat dié dinge is nie.
Weens hierdie en ander feite wat in sy getuienis uitgekom het, moes Marais toegee dat 'n stelling van die eiseres dat daar veel meer agter die skerms aangaan, billik en redelik is. Hy het met hierdie weersprekende getuienis, die saak wat die verweerders se advokaat, Jan Coetzee SC oor meer as twee dae probeer bou het, binne enkele ure vernietig. Hy was nog onder kruis verhoor toe die verweerders se advokate handdoek ingegooi het. Die saak is daarna geskik en 'n hofbevel is uitgereik om dit te bevestig.
Die kontroversiële aspekte van Roodt, waar dit in stryd met die aard en wese van die HNP is, het sterk na vore gekom tydens die geding. Roodt is huidig besig om in stryd met 'n onderneming van die leierskorps gegee aan die Hoofbestuur van die HNP, sy eie politieke standpunte in die mondstuk van Die Afrikaner te verkondig. Daar moet omtrent weekliks wal gegooi word deur veral 'n onderleier, Dr. Sydney Gregan. Hy is gedurig aan die verdedig.
Ander feite wat na vore gekom het uit die hofstukke, is dat Marais gesê het dat met Roodt die HNP moontlik gouer sal sterf. Dit blyk dat dit een van sy voorspellings is wat moontlik bewaarheid gaan word.
Daar kan nou tereg gevra word waarmee is Marais en sy mede leiers in die HNP besig, siende dat hulle bereid was om meer as R300 000,00 van hulle lede se swaar verdiende donasies, so op die spel te plaas met hierdie duur hofgeding. Genoegdoening van R 40 000,00 moet aan Susan Brink betaal word, asook haar getakseerde regskostes.
Daar word weens hierdie vernedering van Marais in die hof, gespekuleer of hy sal bedank as leier van die HNP, wat eens kon spog met hulle morele meerderwaardigheid. Die HNP kongres wat binne weke plaasvind, sal meer duidelikheid gee waarheen die sterwende party, soos Marais dit noem, op pad is.
Nadat bogemelde verklaring uitgereik is, het mnr. Louis van der Schyff, Hoofsekretaris van die HNP 'n ongedateerde brief aan HNP Hoofbestuurslede en Kontakpersone geskryf, en op onsmaaklike wyse probeer om die waarhede soos vervat in verklaring soos bo te weerlê, wat tot gevolg gehad het dat nog 'n verklaring soos aangeheg is uitgereik is. Verder word ook die Hofbevel aangeheg om die onwaarhede in Van der Schyff se brief te ontbloot.
Diegene wat nog getwyfel het oor die waarheid rondom die redes wat tot die HNP skeuring in 2004 gelei het, kan met die uitspraak van hierdie lasteraksie nie meer twyfel oor wie die oorsaak van die skeuring was nie.
Die spreekwoord, "al gaan die leuen tog so snel..die waarheid agterhaal hom tog wel" kan na hierdie uitspraak letterlik op die HNP van toepassing gebring word.
Ope brief van Jan Brink aan Louis van der Schyff Hoofsekretaris van die HNP.pdf (79.0 KB, 13 views)
Hofbevel in die Lastersaak Susan Brink vs. Strydpers Bpk. uitgewers van die Afrikaner, mondstuk van (46.0 KB, 12 views)
01-12-2007, 12:05 PM #2
Re: Susan Brink vs. Strydpers Bpk. uitgewers van die Afrikaner, mondstuk van die HNP
Of eerder my minagting teenoor mense wat die "regering" gebruik as instrument teen ander Afrikaners.